
PRIJEDLOG ODLUKE 
                 
	
	Na temelju članka 17. stavka 1. podstavka 4. i članka 33. stavka 1. Zakona o sustavu civilne zaštite („Narodne novine“ broj 82/15 i 118/18), članka 6. Uredbe o sastavu i strukturi postrojbi civilne zaštite („Narodne novine“ broj 27/17) i članka 38. Statuta Općine Draž  („Službeni Glasnik Općine Draž broj: 01/13,01/18,04/18, ) Općinsko vijeće Općine Draž  na __. sjednici od __. 2020. godine, donijelo je

ODLUKU
o osnivanju postrojbe civilne zaštite opće namjene Općine Draž 

Članak 1.
Ovim Odlukom o osnivanju postrojbe civilne zaštite Općine Draž  (u daljnjem tekstu: Odluka) se osniva Postrojba civilne zaštite opće namjene Općina Draž  kao potpora za provođenje mjera civilne zaštite, sanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

Članak 2.
Postrojba civilne zaštite opće namjene Općine Draž  prema strukturi sastoji se od upravljačke skupine i 2 operativne skupine. 
Upravljačka skupina sastoji se od 2 pripadnika, a svaka operativna skupina sastoji se od 9 pripadnika. Svaka operativna skupina ima svog voditelja iz reda pripadnika.

Članak 3.
Postrojba civilne zaštite opće namjene Općine Draž  postupa sukladno operativnom postupovniku koji donosi načelnik Stožera civilne zaštite Općine Draž.

Članak 4.
Mobilizacija postrojbe civilne zaštite opće namjene Općine Draž  provodi se po nalogu općinskog načelnika  sukladno Planu djelovanja civilne zaštite Općine Draž . 

Članak 5.
Postrojba civilne zaštite opće namjene popunjava se  postupkom odabira najboljih kandidata iz kategorija građana koje su člankom 44. stavak 1. Zakona o sustavu civilne zaštite („Narodne novine“ broj 82/15, 118/18) utvrđene kao potencijalne baze obveznika  za popunu snaga civilne zaštite starosne dobi od 18 do 65 godina.




Članak 6.
Evidenciju pripadnika postrojbe civilne zaštite opće namjene vodi Jedinstveni upravni odjel Općine Draž. 
Članak 7.
Sredstva potrebna  za ustrojavanje, opremanje, osposobljavanje i djelovanje postrojbe civilne zaštite opće namjene osiguravaju se u proračunu Općine Draž. 
Članak 8.
Stupanjem na snagu ove Odluke prestaje važiti Odluka o osnivanju postrojbe civilne zaštite opće namjene Općine Draž KLASA: 810-01/10-01/03, URBROJ: 2100/04-02/10-02 od 10. rujna 2010. godine .
Članak 9.
Ova Odluka stupa na snagu osmog dana od dana objave u „Službenom Glasniku Općine Draž“.

  KLASA: 810-01/20-01/
  URBROJ : 2100/04-01/
   Draž, veljača 2020. godine                                                         
                                                                                                  PREDSJEDNICA 
                                                                                       OPĆINSKOG VIJEĆA
                                                                                                           Eva Balatinac, prof.

